recursal/SuperWikiNEXT-32B huggingface dataset:
Symbol rozcestia O iných významoch výrazu *Polyméstor* pozri *Polyméstor (rozlišovacia stránka)*.
*Polyméstor zabíja Polydóra*, ilustrácia z Ovidiových Premien
**Polyméstor** alebo **Polyméstór** (starogr. *Πολυμήστωρ* – *Polyméstor; iný prepis:Polyméstór*, lat. *Polymestor*) je v gréckej mytológii kráľ tráckych Bistonov, manžel Iliony – dcéry trójskeho kráľa Priama.

Trójsky kráľ Priamos po vypuknutí trójskej vojny poslal k svojmu zaťovi Polyméstorovi svojho najmladšieho syna Polydora, aby ho ochránil pred útrapami vojny. Len čo sa však vojna skončila, Polyméstor úkladne zabil a zhodil Polydora cez hradby do mora a zmocnil sa jeho pokladov.

Jeho vyplavené telo potom našla na morskom pobreží jeho matka Hekabé a ostatní trojskí zajatci, ktorí pád Tróje prežili. Hekabé následne prichystala Polyméstorovi rovnakú hanebnú smrť, akú on spáchal na jej bezbrannom dieťati.

Za potupnú smrť, ktorú Hekabé schystala tráckemu kráľovi ju bohovia premenili na fenu. Podľa inej verzie ju ukameňovali Trákovia.

Podľa Homérovej Iliady bol Polydoros zabitý v trójskej vojne achájskym hrdinom Achilleom. Homér sa o Polyméstorovi nezmieňuje, jeho postava je výtvorom neskorších antických autorov.

Referencie a bibliografia
-------------------------

1. 1 2 3 4  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 383–384.
2. 1 2  Hyginus, *Fabulae* 109.
3. ↑  Ovidius, *Metamorphoses*, 8,429.
4. ↑  Ovidius, *Metamorphoses*, 13,535.
5. ↑  Ovidius, *Metamorphoses*, 8,565.
6. ↑  Homér, *Iliada*, 20,419.
Všeobecná štruktúra polyuretánov
**Polyuretán** (skr. **PUR** alebo **PU**) je polymérna zlúčenina, ktorá vzniká polyadíciou dvoj- a viacsýtnych arylizokyanátov alebo alkyl- s viacsýtnymi alkoholmi. Ide o výrobou pomocou nukleofilnej adície diolov na diizokyanáty. Po zmiešaní oboch komponentov dôjde k chemickej reakcii a následnému vytvrdzovaniu. Skladá sa teda z organickej jednotky, ktorá je spojená karbamátovou (uretánovou) väzbou. Ak je prítomné malé množstvo vody, vzniká rozložením kyseliny karbamovej oxid uhličitý, ktorého prítomnosť ma za následok pórovitosť výsledného materiálu.

Bývajú lineárne alebo sieťované. Majú veľmi dobré mechanické, chemické a izolačné vlastnosti. Polyuretány sa používajú napríklad ako kvapalné náterové hmoty, tvrdé elastoméry, pevné izolanty, jemná flexibilná pena, elastické vlákno alebo súvislá vrstva pripomínajúca kožu.

Prvú syntézu polyuretánov uskutočnil nemecký chemik prof. Otto Bayer v roku 1937 pomocou polyadičnej reakcie.

Referencie
----------

1. 1 2  ZAHRADNÍK, Pavol; MEČIAROVÁ, Mária; MAGDOLEN, Peter. *Organická chémia*. 1. vyd. V Bratislave : Univerzita Komenského, 2015. 404 s. ISBN 978-80-223-3850-9. S. 310.
2. 1 2  KOVÁČ, Jaroslav; KOVÁČ, Štefan; FIŠERA, Ľubor; KRUTOŠÍKOVÁ, Alžbeta. *Organická chémia 1*. 1. vyd. Bratislava : Alfa, 1992. 682 s. ISBN 80-05-00766-3. S. 1220 - 1221.
3. 1 2  THOMAS, Sabu; DATTA, Janusz; HAPONIUK, Jozef; REGHUNADHAN, Arunima. *Polyurethane Polymers: Blends and Interpenetrating Polymer Networks*. [s.l.] : Elsevier, 2017. 442 s. ISBN 978-0-12-804085-0. S. 1 – 2.

Iné projekty
------------

Commons
* Spolupracuj na Commons Commons ponúka multimediálne súbory na tému **Polyuretán**


|  |  |
| --- | --- |
| Portal | Chemický portál |
*Erigoné*, Charles André van Loo (1747).
**Érigoné** alebo **Érigona** (starogr. Ηριγόνη – Érigoné, lat. *Erigone*) je v gréckej mytológii dcéra aténskeho roľníka Ikaria, prvého pestovateľa vína.

Ikarios bol podľa starých gréckych bájí aténsky pastier. Ako prvý človek dostal od boha vína Dionýza krík vinnej révy a tiež ponaučenie, ako ju pestovať a vyrábať z nej víno. Preslávil sa potom nielen v rodnom meste, ale i v mnohých blízkych i ďalekých krajinách. Je preto iróniou osudu, že sa stal úplne prvou obeťou opilstva. Stalo sa, že ponúkol džbánok vína pastierom a tí z neznalosti nerozumne popíjali, až sa celkom opili. Pretože im bolo zle, domnievali sa, že im Ikarios podal jed, ktorým ich chcel otráviť. Nečakali na žiadne vysvetlenie a zabili ho.

Ikariova dcéra Érigoné sa zo žiaľu obesila, keď ju jej suka *Maira* priviedla k otcovu hrobu. Érigoné však ešte pred svojou smrťou prosila bohov, aby jej osud stíhal všetky aténske dievčatá, kým jej otec nebude pomstený. Vrahovia jej otca ušli a aténske dievčatá páchali samovraždy obesením jedna po druhej. Až veštiareň v Delfách oznámila, že tieto obete si žiada mŕtva Érigoné.

Keď sa táto správa rozšírila, vrahov okamžite vypátrali a popravili. Na jej pamiatku sa potom konali každoročne slávnosti vinobrania.

Aby sa na Érigonu nezabudlo boh Dionýzos ju vzal i s jej otcom a sukou Mairou na nebesia, kde ich boh Zeus premenil na súhvezdia, ktoré sa dnes nazývajú Panna a Veľký pes.

Zdroje
------

* ZAMAROVSKÝ, Vojtech. *Bohovia a hrdinovia antických bájí*. [s.l.] : Perfekt, 2007. ISBN 80-8046-203-8. (slovenský jazyk)
* *Tento článok je čiastočný alebo úplný preklad článku Érigoné na českej Wikipédii.*
Rolls-Royce Nene
**Rolls-Royce Nene** bol britský prúdový motor z 40. a začiatku 50. rokov 20. storočia. V Británii poháňal stíhačky či stíhacie bombardéry typov Hawker Sea Hawk a Supermarine Attacker. Dvojica motorov Nene poháňala aj historicky prvé civilné prúdový dopravné lietadlo, ktoré vzniklo úpravou piestového typu Vickers VC.1 Viking. Upravený prúdový Viking, slúžiaci ako skúšobňa motorov Nene, prvýkrát vzlietol  6. apríla  1948.

Varianty
--------

* RR Nene 101 (ťah 22,3 kN) - Hawker Sea Hawk F. Mk 1 až FGA.Mk 4
* RR Nene 103 (ťah 24,0 kN) - Hawker Sea Hawk FB.Mk 5, FGA.Mk 6 a exportná verzia
* RR Nene 3 (ťah 22,24 kN) - Supermarine Attacker F. Mk 1 a FB.Mk 1
* RR Nene 2 - Supermarine Attacker FB.Mk 2

Licenčná výroba v USA
---------------------

Prierez časťou motora
Americký výrobca leteckých motorov Pratt & Whitney zakúpil licenciu na výrobu motora Rolls-Royce Nene, ktoré boli vyrábané pod označením **Pratt & Whitney J42**. Tento motor bol použitý predovšetkým u starších verzií stíhacieho lietadla Grumman F9F Panther.

Sovietsky zväz
--------------

Britská vláda povolila spoločnosti Rolls-Royce vývoz 25 motorov Nene do ZSSR. Sovietsky zväz vtedy nemal domáci motor vhodných parametrov pre pripravované vysokovýkonné stíhačky. Preto bola Klimovovou konštrukčnou kanceláriou vyvinutá kópia motora Nene pod označením **Klimov RD-45**, ten bol použitý v stíhacích lietadlách MiG-15. Na jeho základe bol neskôr vyvinutý motor Klimov VK-1 s ťahom 26,5 kN, teda výrazne viac než pôvodný vzor. Motor Klimov VK-1 bol použitý na pohon stíhacích lietadiel MiG-15bis a starších verzií MiGu-17.

Ďalšie krajiny
--------------

Vo Francúzsku typ Nene Mk 104b (ťah 22,3 kN), vyrábaný v licencii u firmy Hispano, poháňal stíhacie lietadlo Dassault Ouragan.

V licencii bol Nene vyrábaný v Austrálii, pretože ich používali de Havilland Vampire Austrálskeho kráľovského letectva.

Kanadský výrobca motorov *Orenda* staval licenčné motory Nene pre kanadské cvičné letúne Canadair T-33.

Literatúra
----------

* DONALD, David. *Encyklopédia lietadiel sveta*. 1. vyd Praha: Ottovo nakladatelství, 1999. Hádal. z The Complete Encyklopédia of World Aircraft. ISBN 80-7181-230-7.

Iné projekty
------------

Commons
* Spolupracuj na Commons Commons ponúka multimediálne súbory na tému **Rolls-Royce Nene**


|  |  |
| --- | --- |
| Portal | Portál letectvo |

Zdroj
-----

*Tento článok je čiastočný alebo úplný preklad článku Rolls-Royce Nene na českej Wikipédii.*

Externé odkazy
--------------

* *Pushing INNOVATION AND INDUSTRY RESISTANCE*
Polostrov Cotentin (Polostrov Cherbourg) v Normandii
**Pevnosť Európa** (*nem. Festung Europa*) bol výraz používaný vo vojenskej propagande oboma stranami počas druhej svetovej vojny, ktorý sa vzťahoval na oblasti kontinentálnej Európy obsadenej Nacistickým Nemeckom.

Použitie počas vojny
--------------------

Mapa vylodenia v Normandii počas Dňa D. Severozápadné pobrežie Francúzska.
V Britskej frazeológii bola pevnosť Európa vojenská pocta udeľovaná pre Royal Air Force a Spojeneckým letkám počas vojny za operácie proti cieľom v Nemecku, Taliansku a iných častiach nemeckom okupovanej Európy v období medzi pádom Francúzska a inváziou v Normandii.

Súčasne bol termín Festung Europa používaný Nacistickou propagandou, a to na označenie plánov Hitlera a Wehrmachtu na spevnenie celej okupovanej Európy, aby sa zabránilo invázii z Britských ostrovov. Tieto opatrenia zahŕňali výstavbu Atlantickej steny spolu s reorganizáciou Luftwaffe na protivzdušnú obranu. Tento význam termínu *pevnosť Európa* bol následne prijatý novinármi a historikmi v iných jazykoch na opis vojenského úsilia mocností Osi pri bránení kontinentu pred Spojencami.

Pozri aj
--------

* Hindenburgova línia, nemecká obrany na Západnom fronte počas prvej svetovej vojny
* Siegfriedova línia, nemecká obrana proti Francúzsku počas druhej svetovej vojny
* Maginotova línia, francúzska obrana proti Nemecku počas druhej svetovej vojny
* Železná opona, deliaca čiara cez Európu počas studenej vojny
* Salpská línia, posledná opevnená obranná línia Fínska proti Sovietskemu zväzu v druhej svetovej vojne

Zdroj
-----

*Tento článok je čiastočný alebo úplný preklad článku Fortress Europe na anglickej Wikipédii.*
Svetové dedičstvo UNESCOSvetové dedičstvo UNESCO

**Bísutúnsky nápis** (iné názvy: **bisutunský nápis, behistunský nápis, behistúnsky nápis**) je nápis vytesaný do vysokej skalnej steny pri dedine Bísutún (Bisutun, Behistun) medzi Báchtaránom a Hamadánom v Iráne, ktorý sa spája s rozlúštením klinového písma a je najdôležitejšou pamiatkou staroperzštiny.

Nápis dal krátko po roku 521 pred Kr. vyhotoviť perzský kráľ Dareios I. aby oslávil víťazstvo nad rebelmi v prvých rokoch svojej vlády (posledné úpravy sú asi z roku 518 pred Kr.). Nápis je napísaný klinovým písmom v troch jazykoch – staroperzštine, akkadčine a elamčine – a dopĺňa ho obraz Ahuramazdu, pod ktorým stojí kráľ a deväť spútaných vzbúrencov – Açina, Nidintubel, Martija, Fravartiš, Čiçatachma, Fráda, Vahjazdáta, Aracha a Skuncha. Na desiatom vzbúrencovi Gaumátovi, ktorý leží na zemi, má Dareios položenú ľavú nohu. V textových partiách sa opisuje celá história Dareiovho nástupu na trón, od prevratu proti Gaumátovi až po boj so skytským kniežaťom Skunchou okolo roku 519 pred Kr.

Ukážky
------

*(1) Som Dárajavauš, veľký kráľ, kráľ kráľov, kráľ Perzie, kráľ krajín, Hystaspov syn, vnuk Arsama z rodu Achajmenovcov.*

*… (6) Kráľ Dárajavauš hovorí: Toto sú krajiny, ktoré mi pripadli. Stal som sa ich kráľom z vôle Ahuru Mazdu: Perzia, Elam, Babylonia, Asýria, Arábia, Egypt; a tie okolo mora: Lýdia, Média, Arménia, Kapadócia, Partia, Drangiana, Ária, Chorezm, Baktria, Sogdiana, Gandhara, Zem Sakov, Sattagydia, Arachózia, Maka, dovedna dvasaťtri krajín.*

*… (13) Kráľ Dárajavauš hovorí: Nebolo muža, ani Peržana ani Méda ani v našem rode nikoho, kdo by ho, toho mága Gaumátu, pripravil o vládu. Ľud sa ho veľmi bál, veľa ľudí dal zahubiť. (…) Nikto sa neopovážil povedať niečo o tom mágovi Gaumátovi, až som prišiel ja. Potom som vzýval Ahuramazdu, Ahuramazda mi priniesol pomoc. Ubehlo desať dní z mesiaca bágajády, tak som s niekoľko málo mužmi toho mága Gaumátu zabil. (…) Sikajauvatiš menom je pevnosť, Nisája menom je kraj v Médii, tam som ho zabil (…)*

*… (14) ráľ Dárajavauš hovorí: Kráľovstvo, ktoré našemu rodu bolo odňaté, to som ja znovu postavil na jeho základ, ja som ho postavil na miesto. Ako bolo predtým, tak som ja vybudoval svätyne, ktoré ten mág Gaumáta zbúral …*

Referencie
----------

* Klíma, O. *Sláva a pád starého Íránu*, Praha 1977.

Iné projekty
------------

Commons
* Spolupracuj na Commons Commons ponúka multimediálne súbory na tému **Bísutúnsky nápis**

  


| * z
* d
* u
Iránske pamiatky na zozname svetového dedičstva UNESCO |
| --- |
| 
* Čogá Zanbíl
* Perzepolis
* Isfahán
* Tacht-e Solejmán
* Pasargadai
* Bam
* Soltáníje
* Bísutúnsky nápis
* Arménske kláštory v Iráne
* Šúštarský historický vodohospodársky systém
* Komplex hrobky a svätyne šajcha Safího ad-Dína v Ardabíle
* Historický bazár v Tabríze
* Perzské záhrady
* Veľká mešita v Isfaháne
* Tehlová veža Gonbad-e Kábus
* Golestánsky palác
* Šahr-e Šúchte
* Súsy
* Kultúrna krajina Majmandu
* Perský kanát
* Púšť Lút
* Historické mesto Jazd
* Sasánovská archeologická krajina Fárskeho regiónu
* Hyrkanské lesy
* Kultúrna krajina Hawraman/Uramanat
* Transiránska železnica

 | Irán |
Baktérie slezinovej sneti (antraxu).
**Slezinová sneť** (bežné názvy: **antrax, modré kiahne**) je infekčné ochorenie teplokrvných zvierat prenosné na človeka. Pôvodcom je *Bacillus anthracis*. Názov je odvodený od gréckeho slova antrakis, čo znamená uhlie, pretože kožná forma ochorenia sa väčšinou prejavuje čiernymi rankami na koži.

Na ochorenie sú vysokovnímavé bylinožravce, menej ošípané, mäsožravce a hydina. Infekcia má obvykle akútny priebeh a končí septikémiou, antrax je smrteľný do 2-3 dní. Vzácne sa vyskytuje chronická forma.

Pre človeka je antraxová infekcia životu nebezpečná, vyžaduje okamžité liečenie antibiotikami. Antrax možno použiť ako biologickú zbraň. Antrax sa v krajinách západnej, strednej Európy a v Spojených štátoch objavuje len málokedy. Oveľa častejšie sa vyskytuje v Latinskej a Strednej Amerike, na Balkánskom polostrove, v Ázii a Afrike. Najviac sú ohrození ľudia, ktorí pracujú s hospodárskymi zvieratami alebo v odvetviach spracúvajúcich mäso a vlnu. Antrax však nie je nákazlivý. Jediný spôsob, ako ním možno človeka nainfikovať, je vystaviť ho veľkému množstvu spór.

Liečba
------

Liečba musí byť začatá čo najskôr po zistení možnej nákazy. Odporúčané sú vysoké dávky liečiv (2 x 500 mg denne počas 60 dní) s účinnou látkou Ciprofloxacín. Predáva sa ako Ciphin alebo Ciproglaxocain, v zahraničí aj ako Ciprobay a Ciproxin. Možná je aj alternatívna liečba penicilínom, tetracyklínom a pod.

Akékoľvek narušenie kožných vyrážok môže spôsobiť sepsu a rozšíriť ochorenie. Pacienta je tiež vhodné izolovať, aby ďalej nešíril nákazu.

Prevencia
---------

Najúčinnejšia forma prevencie je vyhýbanie sa kontaktu s infikovanými zvieratami a ľuďmi. Ak nie je možné vyhnúť sa kontaktu s nimi, odporúčajú sa ochranné pomôcky: odev, rukavice, špeciálne rúško na tvár a nos, prípadne filter.

Vakcína bola testovaná iba na vojakoch, jej účinky však nie sú celkom overené. Podľa niektorých názorov môže vakcína za tzv. syndróm vojny v Perzskom zálive.
RB.168 Mk 202 Spey, ktorý používal Phantom II
**Rolls-Royce Spey** bol jedným z prvých sériovo vyrábaných dvojprúdových motorov na svete. Ide o dvojprúdový motor s celkovým obtokom, s nízkym obtokovým pomerom (u prvých verzií bol obtokový pomer 0,64).

Vývoj motoru naviazal na konštrukcia typu Rolls-Royce Conway (prvý sériovo vyrábaný dvojprúdový motor na svete). RB.163 Spey mal pokryť dopyt trhu po menších motoroch — napríklad Conway 540 z lietadla Vickers VC10 mal ťah 93,41 kN. Prvé motory RB.163 sa dostali do prevádzky roku 1964 na dopravných lietadlách BAC 1-11 (One-Eleven) a Hawker Siddeley Trident, neskôr poháňal aj lietadlá Fokker F-28 Fellowship. Uplatnenie neskôr našiel vo vojenskom letectve (v typovej rade RB.168), napr. u britskej verzie Phantom II (FG.1 a FGR.2), kde nahradil pôvodné americké motory General Electric J79.

Rolls-Royce RB.168 Spey
-----------------------

prídavné spaľovanie
### Spey Mk.202

* Dvojhriadeľový dvojprúdový reaktívny motor
* Kompresor:
	+ nízkotlakový — 5-stupňový axiálny
	+ vysokotlakový — 12-stupňový axiálny
* Spaľovacia komora: zmiešaná rúrkovo-prstencová, s desiatimi plamencami
* Turbína:
	+ vysokotlaká — dvojstupňová axiálna
	+ nízkotlaká — dvojstupňová axiálna
* Palivo: letecký petrolej (kerosin)
* Maximálny ťah:
	+ 54 kN
	+ 91 kN s prídavným spaľovaním
* Hmotnosť motoru: 1856 kg

Zdroj
-----

*Tento článok je čiastočný alebo úplný preklad článku Rolls-Royce Spey na českej Wikipédii.*


|  |  |
| --- | --- |
|  | Portál letectvo |
Vlajka Seychel
**Vlajka Seychel** a jej farebná úprava vznikla kombináciou farieb dvoch vedúcich politických strán krajiny *Demokratickej strany* (*DP*) a *Seychelskej ľudovej zjednotenej strany* (*SPUP*). No už o rok neskôr sa moc dostala do rúk *SPUP*. Päť farebných pruhov na vlajke lúčovite vychádza z ľavého dolného rohu. Zelená je farba poľnohospodárstva, červená patrí revolúcii a hospodárskemu pokroku.

História vlajok Seychel
-----------------------

Pri vyhlásení nezávislosti 28. 6. 1976 zaviala na ostrovoch vlajka s ondrejským krížom. Modrá a červená na tejto vlajke pripomínali ako bývalých kolonizátorov (Francúzov a Britov), tak aj dva hlavné politické strany (*Demokratickú* a *Zjednotenú ľudovú*). V roku 1977 uchopila *Zjednotená ľudová* strana moc v krajine a zaviedla vlajku, ktorá sa veľmi podobala vlajke tejto strany (bolo z nej vypustené len slnko). Keď sa moc tejto strany upevnila, došlo v roku 1996 k zmene vlajky, na ktorej sa po dvadsiatich rokoch objavila aj modrá farba.

Galéria
-------

* Vlajka Seychel (1976-1977)Vlajka Seychel (1976-1977)
* Vlajka Seychel (1977-1996)Vlajka Seychel (1977-1996)

Iné projekty
------------

Commons
* Spolupracuj na Commons Commons ponúka multimediálne súbory na tému **Vlajka Seychel**

| * z
* d
* u
Vlajky afrických krajín |
| --- |
| 
* Alžírsko
* Angola
* Benin
* Botswana
* Burkina
* Burundi
* Čad
* Džibutsko
* Egypt
* Eritrea
* Eswatini
* Etiópia
* Gabon
* Gambia
* Ghana
* Guinea
* Guinea-Bissau
* Južná Afrika
* Južný Sudán
* Kamerun
* Kapverdy
* Keňa
* Komory
* Kongo
* Konžská demokratická republika
* Lesotho
* Libéria
* Líbya
* Madagaskar
* Malawi
* Mali
* Maroko
* Mauritánia
* Maurícius
* Mozambik
* Namíbia
* Niger
* Nigéria
* Pobrežie Slonoviny
* Rovníková Guinea
* Rwanda
* Senegal
* Seychely
* Sierra Leone
* Somálsko
* Stredoafrická republika
* Sudán
* Svätý Tomáš a Princov ostrov
* Tanzánia
* Togo
* Tunisko
* Uganda
* Zambia
* Zimbabwe

 |  |
| 
* **Ostatné územia:**  Ceuta
* Kanárske ostrovy
* Madeira
* Mayotte
* Melilla
* Réunion
* Svätá Helena
* Západná Sahara

 |
Vlajka Svätého Vincenta a Grenadín
**Vlajka Svätého Vincenta a Grenadín** má tri zvislé pruhy, modrý, žltý a zelený (1:2:1) a uprostred tri zelené kosoštvorce usporiadané do tvaru písmená *V* (*= Vincent*).

Modrá farba symbolizuje oblohu, žltá vrúcnosť a tropický svit slnka, zelená úrodnosť a vegetáciu. Kosoštvorce predstavujú diamanty a pluralitu ostrovov v národe.

Vlajka bola zavedená roku 1985 po volebnom víťazstve *Novej demokratickej strany* v roku 1984 a vystriedala vlajku používanú od získania nezávislosti roku 1979. Porazená *Robotnícka strana* oznámila, že v prípade svojho volebného víťazstva v budúcnosti sa opäť vráti k pôvodnej vlajke.

| * z
* d
* u
Vlajky krajín Severnej Ameriky |
| --- |
| 
* Antigua a Barbuda
* Bahamy
* Barbados
* Belize
* Dominika
* Dominikánska republika
* Grenada
* Guatemala
* Haiti
* Honduras
* Jamajka
* Kanada
* Kostarika
* Kuba
* Mexiko
* Nikaragua
* Panama
* Salvádor
* Spojené štáty
* Svätá Lucia
* Svätý Krištof a Nevis
* Svätý Vincent a Grenadíny
* Trinidad a Tobago

**Závislé územia a ďalšie teritória:**
* Americké Panenské ostrovy
* Anguilla
* Aruba
* Bermudy
* Britské Panenské ostrovy
* Grónsko
* Guadeloupe
* Holandské Antily
* Kajmanie ostrovy
* Martinik
* Montserrat
* Portoriko
* Saint Pierre a Miquelon
* Turks a Caicos

 |
**Bóra** je severovýchodný až severný vietor, vyskytujúci sa hlavne v Jadranskom mori, Grécku a Turecku. Prináša prevažne ochladenie a zrážky, vanie od pobrežia a prejavuje sa nestabilnými a extrémne silnými poryvmi búrlivého vetru. Jeho meno vzniklo podľa gréckeho boha vetru Boreasa z gréckej mytológie. Je známy ako nebezpečný vietor hlavne kvôli svojmu rýchlemu príchodu a jeho vysokej intenzite - jeho rýchlosť je niekedy viac ako 42 m/s, v nárazoch môže dosahovať až 56 m/s.

**Poznáme dva typy Bóry:**

* čistá Bóra - vzniká počas jasného a kľudného dňa
* temná Bóra - v oblasti hôr sa začnú tvoriť oblaky a vietor so sebou prináša aj dážď

Vznik Bóry
----------

Ideálnym miestom pre vznik silných vetrov ako napríklad bóry je východné pobrežie Jadranu, tiahnúce sa od Albánska až po Rijeku. Bóra najčastejšie vzniká v zime, keď sa nad pevninou nachádza tlaková výš, zatiaľ čo nad Jadranom sa pri teplejšom vzduchu nachádza tlaková níž. Veľký tlakový rozdiel spôsobuje, že vietor vanie z oblasti s vyšším tlakom do oblastí s nižším tlakom. Vzduch nad pevninou sa pri tlakovej výši ochladzuje oveľa rýchlejšie než vlhký morský vzduch. Ochladzovaním vzduch hustne a vietor silnie. Bóra najčastejšie silnie v noci.

Zdroje
------

* 
*
Štátna vlajka Salvádoru
**Vlajka Salvádora** má tri vodorovné pruhy, modrý, biely a modrý, čo sú farby vlajky niekdajších Spojených provincií Strednej Ameriky, ktoré existovali v rokoch 1823-1839 a ktorej členmi boli štáty Salvádor, Honduras, Guatemala, Kostarika a Nikaragua.

Modré pruhy symbolizujú vody Karibského mora a Tichý oceán, ktoré omývajú brehy týchto krajín, biela je farbou mieru a dorozumenia. Uprostred je umiestnený štátny znak Salvádoru, ktorý má za základ niekdajší znak zmienenej stredoamerickej federácie z roku 1823. Je to žlto lemovaný trojuholník (jeho strany predstavujú rovnosť, pravdu a právo). V ktorom sa na hraniciach vôd oceánov zdvíha z mora päť žltých vrchov symbolizujúcich jednotlivé členské krajiny federácie. Nad nimi je na palici vztýčená červená čiapka slobody, vychádzajúce slnko a dúha mieru. V lúčoch slnka je v opise text *15 DE SEPTIEMBRE DE 1821* (dátum oslobodenia od španielskej nadvlády), za trojuholníkom päť vlajok federácie, pod ním na bielej stuhe nápis *DIOS, UNION, LIBERTAD* (Boh, jednota, voľnosť) a všetko obopína vavrínový veniec previazaný dole modrou stuhou. Štrnásť časti venca odpovedá počtu salvádorských departementov. Okolo znaku je na vlajke žltý opis *REPÚBLICA DE EL SALVADOR EN LA AMERICA CENTRAL*.

Vlajka sa používa od roku 1912 zo znakom. Používala sa však tiež už v rokoch 1823-1865 (bez znaku). Posledný vlajkový zákon je z roku 1972.

Galéria
-------

* Súčasná civilná, (alternatívna štátna) vlajka SalvádoruSúčasná civilná, (alternatívna štátna) vlajka Salvádoru
* Súčasná civilná, námorná, (alternatívna štátna) vlajka SalvádoruSúčasná civilná, námorná, (alternatívna štátna) vlajka Salvádoru
* Vlajka Salvádoru (1865-1869)Vlajka Salvádoru (1865-1869)
* Vlajka Salvádoru (1869-1873)Vlajka Salvádoru (1869-1873)
* Vlajka Salvádoru (1873-1875)Vlajka Salvádoru (1873-1875)
* Vlajka Salvádoru (1875-1877)Vlajka Salvádoru (1875-1877)
* Vlajka Salvádoru (1877-1912)Vlajka Salvádoru (1877-1912)

| * z
* d
* u
Vlajky krajín Severnej Ameriky |
| --- |
| 
* Antigua a Barbuda
* Bahamy
* Barbados
* Belize
* Dominika
* Dominikánska republika
* Grenada
* Guatemala
* Haiti
* Honduras
* Jamajka
* Kanada
* Kostarika
* Kuba
* Mexiko
* Nikaragua
* Panama
* Salvádor
* Spojené štáty
* Svätá Lucia
* Svätý Krištof a Nevis
* Svätý Vincent a Grenadíny
* Trinidad a Tobago

**Závislé územia a ďalšie teritória:**
* Americké Panenské ostrovy
* Anguilla
* Aruba
* Bermudy
* Britské Panenské ostrovy
* Grónsko
* Guadeloupe
* Holandské Antily
* Kajmanie ostrovy
* Martinik
* Montserrat
* Portoriko
* Saint Pierre a Miquelon
* Turks a Caicos

 |
Vlajka Srí Lanky
**Vlajka Srí Lanky** – základom dnešnej vlajky je žlto lemované tmavočervené pole zo žltým levom, držiacim symbol moci – meč. Táto starodávna vlajka kandijských kráľov bola adaptovaná v roku 1948. Roku 1950 k nej boli pridané dva zvislé pruhy, zelený a oranžový, zo žltým lemovaním, umiestnené pri žrdi. Zelená farba symbolizuje moslimských Maurov (7 % obyvateľstva), oranžová hinduistických Tamilcov (18 %), ktorí tvoria národnostné menšiny vedľa 74 % Sinhalcov. V rohoch tmavočerveného obdĺžnika boli od roku 1972 vyobrazené listy stromu, pod ktorým meditoval a bol osvietený Siddhártha Gautama, čím sa stal budhom. Žltá farba symbolizuje ochranu krajiny a národa budhizmom, lev je dávny symbol ostrova a pripomína, že mýtický *Arian*, otec legendárneho vládcu a dobyvateľa ostrova Vidžaja, bol lev, a že domáce meno tohto zvieraťa, *sinha*, je základom pôvodného názvu *Leví ostrov* (*Sinhala dvípa* – odtiaľ Cejlón).

Galéria
-------

* Vlajka Srí Lanky (Cejlónu (1948-1951))Vlajka Srí Lanky (Cejlónu (1948-1951))

Iné projekty
------------

Commons
* Spolupracuj na Commons Commons ponúka multimediálne súbory na tému **Vlajka Srí Lanky**

| * z
* d
* u
Vlajky ázijských krajín |
| --- |
| 
* Afganistan Afganistan
* Arménsko Arménsko
* Azerbajdžan Azerbajdžan
* Bahrajn Bahrajn
* Bangladéš Bangladéš
* Bhután Bhután
* Brunej Brunej
* Cyprus Cyprus
* Čína Čína
	+ Hongkong Hongkong
	+ Macao Macao
	+ Taiwan Taiwan
* Filipíny Filipíny
* Gruzínsko Gruzínsko
* India India
* Indonézia Indonézia
* Irak Irak
* Irán Irán
* Izrael Izrael
* Japonsko Japonsko
* Jemen Jemen
* Jordánsko Jordánsko
* Kambodža Kambodža
* Katar Katar
* Kazachstan Kazachstan
* Kirgizsko Kirgizsko
* Kórejská ľudovodemokratická republika Kórejská ľudovodemokratická republika
* Kórejská republika Kórejská republika
* Kuvajt Kuvajt
* Laos Laos
* Libanon Libanon
* Malajzia Malajzia
* Maldivy Maldivy
* Mjanmarsko Mjanmarsko
* Mongolsko Mongolsko
* Nepál Nepál
* Omán Omán
* Pakistan Pakistan
* Palestína Palestínske autonómne územia
* Rusko Rusko
* Saudská Arábia Saudská Arábia
* Singapur Singapur
* Spojené arabské emiráty Spojené arabské emiráty
* Srí Lanka Srí Lanka
* Sýria Sýria
* Tadžikistan Tadžikistan
* Thajsko Thajsko
* Turecko Turecko
* Turkménsko Turkménsko
* Uzbekistan Uzbekistan
* Vietnam Vietnam
* Východný Timor Východný Timor

 |  |
**VM Telecom, s.r.o.** je švajčiarsko-nemecká telekomunikačná spoločnosť pôsobiaca na slovenskom trhu. 

VM Telecom, s.r.o. priniesla v roku 2007 ponuku hlasových služieb **VIPTel.** Služby **VIPTel** predstavujú inovatívne programy pevných liniek s geografickými telefónnymi číslami (napríklad s predvoľbou 02/ pre Bratislavu) založené na technológii VoIP. Programy sú určené hlavne pre spoločnosti, ktoré chcú komunikovať moderne a optimalizovať náklady, podniky s viacerými pobočkami ktoré uvítajú volania vo vlastnej sieti zadarmo, callcentrá so špecifickými požiadavkami, ale aj domácnosti.

Okrem hlasových služieb ponúka k programom VIPTel aj VoIP telefóny a zaradenia, ústredne VIPTel Cloud a VIPTel PBX, špeciálne telefónne čísla, komplexné telekomunikačné riešenia a poradenstvo na mieru.

Pozri aj
--------

* Telefónna predvoľba
* Zoznam smerových telefónnych čísiel štátov
* Slovenské telefónne predvoľby

Externé odkazy
--------------

* Oficiálna stránka spoločnosti VM Telecom, s.r.o.

| * z
* d
* u
Slovenskí telefónni operátori |
| --- |
| Pevné siete | 
* Antik Telecom
* Dial Telecom
* eTel
* BENESTRA
* Orange
* Telekom
* Slovanet
* SWAN
* Uniphone
* UPC
* VM Telecom
* VNET

 |
| Mobilné siete | 
* Orange
* O2
* Telekom
* 4ka

 |
| Ďalšie značky, virtuálni operátori | 
* FunFón
* Tesco mobile
* Radosť (operátor)
* Juro
* GSM-Railways
* Unimobile

 |
Vlajka Rwandy
**Vlajka Rwandy** bola prijatá v roku 2001, je to trikolóra - zelená, žltá a modrá. Zelená - predstavuje nádej na blahobyt za pomoci rozumového úsilia rwandského ľudu a prírodných zdrojov, žltá - ekonomický rozvoj, rwandskí ľudia musia pracovať aby dosiahli stály ekonomický rozvoj, modrá - symbolizuje šťastie a mier, rwandskí ľudia musia bojovať za mier, ktorý im prinesie stály ekonomický rozvoj a šťastie. Slnko a jeho zlatisté žiarenie symbolizuje svetlo ktoré postupne osvieti všetkých ľudí, znamená to súdržnosť, transparenciu a boj proti nevzdelanosti.

História vlajok Rwandy
----------------------

Pri vyhlásení republiky v roku 1962 bola zavedená vlajka tvorená tromi pruhmi v panafrických farbách. Vzhľadom na jej zhodnosť s guinejskou vlajkou bolo v septembri ešte tohto roku pridané do prostredného pruhu písmeno R. To vyjadruje skutočnosť, že Rwanda vznikla revolúciou a jej ďalší vývoj potvrdilo referendum. Na konci roku 2001 bola zavedená nová vlajka, ktorej farby symbolizujú mier, rozvoj a zdroje krajiny.

Galéria
-------

* Vlajka Rwandy (1959-1962)Vlajka Rwandy (1959-1962)
* Vlajka Rwandy (1962-2001)Vlajka Rwandy (1962-2001)

Iné projekty
------------

Commons
* Spolupracuj na Commons Commons ponúka multimediálne súbory na tému **Vlajka Rwandy**

| * z
* d
* u
Vlajky afrických krajín |
| --- |
| 
* Alžírsko
* Angola
* Benin
* Botswana
* Burkina
* Burundi
* Čad
* Džibutsko
* Egypt
* Eritrea
* Eswatini
* Etiópia
* Gabon
* Gambia
* Ghana
* Guinea
* Guinea-Bissau
* Južná Afrika
* Južný Sudán
* Kamerun
* Kapverdy
* Keňa
* Komory
* Kongo
* Konžská demokratická republika
* Lesotho
* Libéria
* Líbya
* Madagaskar
* Malawi
* Mali
* Maroko
* Mauritánia
* Maurícius
* Mozambik
* Namíbia
* Niger
* Nigéria
* Pobrežie Slonoviny
* Rovníková Guinea
* Rwanda
* Senegal
* Seychely
* Sierra Leone
* Somálsko
* Stredoafrická republika
* Sudán
* Svätý Tomáš a Princov ostrov
* Tanzánia
* Togo
* Tunisko
* Uganda
* Zambia
* Zimbabwe

 |  |
| 
* **Ostatné územia:**  Ceuta
* Kanárske ostrovy
* Madeira
* Mayotte
* Melilla
* Réunion
* Svätá Helena
* Západná Sahara

 |
**Emil Göllner** (\* 20. apríl 1918, Ponická Huta - † 15. júl 1987, Ponická Huta) bol dramatik.

Životopis
---------

V roku 1935-1939 študoval v Učiteľskom ústave v Spišskej Kapitule. Po štúdiách bol učiteľom v Hornej Ždani a Rudne nad Hronom, potom pôsobil ako školský inšpektor v Novej Bani, vedúci odboru v Slov. úrade pre cirkevné veci v Bratislave, riaditeľ Základnej školy v Ponikách (1951-1956), od roku 1956 pracovník Krajského osvetového strediska v Banskej Bystrici. Pedagogické skúsenosti a pomery na dedine ho podnietili k dramatickej tvorbe situovanej do dedinského i učiteľského prostredia vojnového a povojnového obdobia poznačenej dobovým schematizmom..

Dielo
-----

* Zlomená pýcha roku 1957
* Každý prekračuje rieku, roku 1962
* Súdny deň sa odkladá, roku 1964
* Krvavý kvet, roku 1967
* Ulička, roku 1971

Literatúra
----------

* *Slovník slovenských spisovateľov 20. storočia*

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * abART: 62980
* NK ČR: ola2002150187
* SNK: 155482
* VIAF: 84961549
Mos Def a Bruce Willis vo filme
***16 blokov*** (ang. *16 Blocks*) je americký film z roku 2006 režírovaný Richardom Donnerom a vydaný štúdiom Warner Bros. V USA bol vydaný dňa 3. marca 2006. Hlavné postavy stvárnili Bruce Willis, Mos Def a David Morse. Film je natočený real-time spôsobom rozprávania.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Policajt Jack Mosley (Bruce Willis) sedí v autobuse a posiela správu svojej sestre. Je po fláme a spamätáva sa z opice. V rovnakom čase policajti zatkli zlodeja Eddieho (Mos Def) a Jack dostáva za úlohu dopraviť ho k 16 blokov vzdialenému súdu na výsluch. V aute ide Eddie znudenému policajtovi na nervy. Lenže skoro obaja zistia, že má niekto eminentný záujem, aby cestu nedokončili. Ide im o život a Jack nemôže veriť ani policajtom, pretože Eddie má svedčiť proti jednému z nich. Najviac sa ich snaží zastaviť Frank Nugent (David Morse), špecialista na vraždy. Zločinec a policajt, tak musia spoločne spolupracovať. Pôjde po nich dokonca aj SWAT tím, keď sa obaja dostanú do autobusu plného ľudí. Podarí sa im ale uniknúť, aj keď je Eddie postrelený do brucha. Jack volá svojej sestre Diane, ktoré je zdravotnou sestrou. Ta príde aj so sanitkou, Eddie je ošetrený a idú pred súd. Frank sa ešte naposledy pokúsi zabrániť im v ceste na súd. Lenže Jack ďalším trikom s Eddiem zmiznú nepriateľom z dohľadu. V nasledujúcom rozhovore zisťujú, že Jack je jeden z tých, proti ktorým mal Eddie svedčiť, bez toho aby o tom vedel.

 Opis zápletky alebo rozuzlenia príbehu sa tu končí.

Obsadenie
---------

* Bruce Willis ako Detektív Jack Mosley
* Mos Def ako Eddie Bunker
* David Morse ako Detektív Frank Nugent
* Jenna Stern ako Diane Mosley
* Casey Sander ako Kapitán Dan Gruber
* Jeffrey Kelly ako Detektív Holland
* Cylk Cozart ako Detektív Jimmy Mulvey
* David Zayas ako Detektív Robert Torres
* Robert Racki ako Detektív Jerry Shue

Willis chcel pôvodne použiť rappera Ludacrisa do role Eddieho Bunkera. Ide o druhý film, kde David Morse hrá negatívnu postavu a Bruce Willis hlavnú postavu. Prvým filmom bol *Dvanásť opíc*, v ktorom Morse hral Dr. Petersa.

Predaj
------

Počas otváracieho víkendu film zarobil 12,7 milióna $, čo bolo druhým najväčším zárobkom filmu počas víkendu. Od dňa uzávierky 15. mája 2006 film v USA celkovo zarobil 36,895 miliónov $. Celosvetovo film zarobil 65,6 milióna $. Podľa Box Office Mojo boli náklady na výrobu filmu okolo 55 miliónov $.

Referencie
----------

1. ↑   *16 Blocks (2006)* [online]. [Cit. 2009-06-07]. Dostupné online.
2. ↑  16 Blocks (2006) - Trivia
3. ↑  16 Blocks (2006) - Box office / business

Externé odkazy
--------------

* 16 Blocks Oficiálna webstránka
* *16 blokov* v Internetovej databáze filmov (po anglicky)
* 16 blokov na Rotten Tomatoes
* 16 blokov na Allmovie
Vlajka Papuy-Novej Guiney
**Vlajka Papuy-Novej Guiney** – list vlajky je rozdelený šikmou uhlopriečkou na dve trojuholníkové polia, čierne (pri žrdi) a červené (vo vlajúcej časti). V čiernom poli je umiestnených päť bielych päťramenných hviezd (štyri väčšie a jedna menšia), zoskupených do podoby súhvezdia Južného kríža podľa vzoru austrálskej vlajky (na ktorej veľké hviezdy sú však sedemcípe).
V červenom poli je štylizovaná letiaca žltá rajka, národný symbol krajiny. Južný kríž pripomína polohu na južnej pologuli, rajka zase slobodu a jednotu krajiny. Červená a čierna sú tradičné farby miestneho domorodého umenia ale neviažu k sebe žiadnu symboliku.

Vlajka bola zavedená roku 1971.

| * z
* d
* u
Vlajky krajín Austrálie a Oceánie |
| --- |
|  Austrália | 
* Austrália
* Vianočný ostrov
* Kokosové ostrovy
* Norfolk

 |
|  Melanézia | 
* Fidži
* Nová Kaledónia
* Papua-Nová Guinea
* Šalamúnove ostrovy
* Vanuatu
* Východný Timor

 |
|  Mikronézia | 
* Guam
* Kiribati
* Marshallove ostrovy
* Nauru
* Severné Mariány
* Mikronézia (štát)
* Palau

 |
|  Polynézia | 
* Americká Samoa
* Cookove ostrovy
* Francúzska Polynézia
* Nový Zéland
* Niue
* Pitcairnove ostrovy
* Samoa
* Tokelau
* Tonga
* Tuvalu
* Wallis a Futuna

 |
Vlajka Sýrie
Historický prehľad vlajok Sýrie, vlajky z rokov: 1932, 1958, 1961, 1963, 1971, a 1980
**Vlajka Sýrie** má tri vodorovné pruhy – červený, biely a čierny – a v bielom pruhu dve zelené päťramenné hviezdy. Červená farba je symbolom boja a obetí za slobodu, biela znamená mier, čierna chmúrnu koloniálnu minulosť. Dve zelené hviezdy predstavovali v dobe vzniku vlajky, roku 1958, *Sýrsku oblasť* a *Egyptskú oblasť* vtedajšej Zjednotenej arabskej republiky, do ktorej sa obe krajiny spojili (1958 – 1961). Po rozpade Zjednotenej arabskej republiky používala Sýria v rokoch 1961 – 1963 svoju starú vlajku z rokoch 1932 – 1958 (vodorovné pruhy zelený, biely čierny a tri červené päťramenné hviezdy), v rokoch 1963 – 1971, kedy sa predpokladalo spojenie s Irakom a Egyptom, opäť červeno-bielo-čiernu trikolóru, ale s tromi zelenými hviezdami (pozri Irak), po vstupe do federácie arabských republík (s Egyptom a Líbyou) v rokoch 1972 – 1980 so znakom tejto federácie (pozri Egypt). Na protest proti politike egyptského vedenia vo vzťahoch k Izraelu sa Sýria tejto vlajky zriekla a 30. 3. 1980 sa vrátila k vlajke z roku 1958.

Galéria
-------

* Vlajka Sýrie (1932 – 58 a 1961 – 63)Vlajka Sýrie (1932 – 58 a 1961 – 63)
* Vlajka Sýrie (1918 – 1920)Vlajka Sýrie (1918 – 1920)

Iné projekty
------------

Commons
* Spolupracuj na Commons Commons ponúka multimediálne súbory na tému **Vlajka Sýrie**

| * z
* d
* u
Vlajky ázijských krajín |
| --- |
| 
* Afganistan Afganistan
* Arménsko Arménsko
* Azerbajdžan Azerbajdžan
* Bahrajn Bahrajn
* Bangladéš Bangladéš
* Bhután Bhután
* Brunej Brunej
* Cyprus Cyprus
* Čína Čína
	+ Hongkong Hongkong
	+ Macao Macao
	+ Taiwan Taiwan
* Filipíny Filipíny
* Gruzínsko Gruzínsko
* India India
* Indonézia Indonézia
* Irak Irak
* Irán Irán
* Izrael Izrael
* Japonsko Japonsko
* Jemen Jemen
* Jordánsko Jordánsko
* Kambodža Kambodža
* Katar Katar
* Kazachstan Kazachstan
* Kirgizsko Kirgizsko
* Kórejská ľudovodemokratická republika Kórejská ľudovodemokratická republika
* Kórejská republika Kórejská republika
* Kuvajt Kuvajt
* Laos Laos
* Libanon Libanon
* Malajzia Malajzia
* Maldivy Maldivy
* Mjanmarsko Mjanmarsko
* Mongolsko Mongolsko
* Nepál Nepál
* Omán Omán
* Pakistan Pakistan
* Palestína Palestínske autonómne územia
* Rusko Rusko
* Saudská Arábia Saudská Arábia
* Singapur Singapur
* Spojené arabské emiráty Spojené arabské emiráty
* Srí Lanka Srí Lanka
* Sýria Sýria
* Tadžikistan Tadžikistan
* Thajsko Thajsko
* Turecko Turecko
* Turkménsko Turkménsko
* Uzbekistan Uzbekistan
* Vietnam Vietnam
* Východný Timor Východný Timor

 |  |
Vlajka Portugalska
**Vlajka Portugalska** z roku 1910 má dva zvislé pruhy, pri žrdi zelený (dva pätiny dĺžky), vo vlajúcej časti červený (tri pätiny). Na styku oboch pruhov je umiestnený štátny znak. Pôvodný portugalský erb, nazývaný *quina*, mal na striebornom štíte päť menších štítov modrých, každý s piatimi striebornými kotúčmi. Štíty sú zoskupené do tvaru kríža a pripomínajú rechristianizáciu krajiny, hlavne víťazstvo prvého portugalského kráľa Alfonza I. nad piatimi maurskými princmi pri *Ourique* roku 1139. Striebornými kotúčmi boli asi pobití ako kovaním, ale v rôznych výkladoch sa im dáva rozličný symbolický význam (päť rán Kristových atď.). V roku 1258, po sobáši Alfonza III. s kastílskou princeznou Beatriciou, bolo k štítu pripojené červené lemovanie so siedmimi zlatými kastílskymi hradmi. Celý štít je umiestnený na zlatej armilárnej sfére, stredovekej nautickej pomôcke, ktorá bola obrazovou devízou kráľa Manuela I. (1495-1521) a pripomína Henricha Moreplavca, moreplavca a zakladateľa kedysi svetovej portugalskej koloniálnej ríše.

Červena farba vlajky symbolizuje revolúciu z roku 1910, keď vznikla republika, zelená je symbol nádeje. Obidve farby sú odvodené zo štandardy, ktorá bola vyvesená pri vzniku portugalskej revolúcie roku 1910 na bojovej lodi *Adamastor*.

Portugalská vlajka sa používa ako jediná v Macau.

Galéria
-------

* Súčasná vojenská vlajka PortugalskaSúčasná vojenská vlajka Portugalska
* Súčasná námorná vlajka PortugalskaSúčasná námorná vlajka Portugalska
* Súčasná prezidentská vlajka PortugalskaSúčasná prezidentská vlajka Portugalska
* Vlajka Portugalského kráľovstva (1830 - 1910)Vlajka Portugalského kráľovstva (1830 - 1910)

Iné projekty
------------

Commons
* Spolupracuj na Commons Commons ponúka multimediálne súbory na tému **Vlajka Portugalska**

| * z
* d
* u
Vlajky európskych krajín |
| --- |
| 
* Albánsko Albánsko
* Andorra Andorra
* Belgicko Belgicko
* Bielorusko Bielorusko
* Bosna a Hercegovina Bosna a Hercegovina
* Bulharsko Bulharsko
* Cyprus Cyprus
* Česko Česko
* Čierna Hora Čierna Hora
* Dánsko Dánsko
* Estónsko Estónsko
* Fínsko Fínsko
* Francúzsko Francúzsko
* Grécko Grécko
* Holandsko Holandsko
* Chorvátsko Chorvátsko
* Island Island
* Írsko Írsko
* Lichtenštajnsko Lichtenštajnsko
* Litva Litva
* Lotyšsko Lotyšsko
* Luxembursko Luxembursko
* Maďarsko Maďarsko
* Malta Malta
* Moldavsko Moldavsko
* Monako Monako
* Nemecko Nemecko
* Nórsko Nórsko
* Poľsko Poľsko
* Portugalsko Portugalsko
* Rakúsko Rakúsko
* Rumunsko Rumunsko
* Rusko Rusko
* San Maríno San Maríno
* Severné Macedónsko Severné Macedónsko
* Slovensko Slovensko
* Slovinsko Slovinsko
* Španielsko Španielsko
* Spojené kráľovstvo Spojené kráľovstvo
* Srbsko Srbsko
* Švajčiarsko Švajčiarsko
* Švédsko Švédsko
* Taliansko Taliansko
* Turecko Turecko
* Ukrajina Ukrajina
* Vatikán Vatikán

 |
| 
* **Ostatné územia:** Ålandy Ålandy
* Faerské ostrovy Faerské ostrovy
* Gibraltár Gibraltár
* Guernsey Guernsey
* Jersey Jersey
* Man Man

 |
**Roman Alberty** (\* 23. október 1956, Banská Bystrica) je slovenský biológ, vysokoškolský pedagóg.

Životopis
---------

Študoval biológiu na Prírodovedeckej fakulte Univerzity Pavla Jozefa Šafárika v Košiciach (1976 – 1981). Od roku 1982 pracoval na Oddelení klinickej biochémie Nemocnice s poliklinikou F. D. Roosevelta v Banskej Bystrici. Od roku 1996 pôsobí na Fakulte prírodných vied Univerzity Mateja Bela v Banskej Bystrici. V roku 1999 sa stal vedúcim Katedry biológie a v rokoch 2005 – 2011 zastával funkciu prodekana. Prednáša molekulovú biológiu, genetiku a biochémiu. Výskumne sa venuje analýze rizikových faktorov, ktoré zvyšujú výskyt kardiovaskulárnych ochorení v populácii.

Jeho otcom bol Július Alberty.

Ocenenie
--------

* Cena rektora Univerzity Mateja Bela za súbor pôvodných vedeckých prác v kategórii prírodných vied (1997)
* Ceny Slovenskej kardiologickej spoločnosti za originálne práce publikované v časopise *Kardiológia* (2002, 2004, 2006 a 2007)

Literatúra
----------

* Who is Who v Slovenskej republike

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
* Osobná webová stránka

Autoritné údaje: * NK ČR: xx0073396
* SNK: 172854
* VIAF: 311394783
**Magické čísla** sú čísla 2, 8, 14, 20, 28, 50, 82 a 126, významné v jadrovej fyzike.

Jadrá atómov, ktoré obsahujú počet protónov alebo neutrónov rovnajúci sa niektorému magickému číslu, vyznačujú sa veľkou väzbovou energiou a stabilitou, napríklad hélium He, ktorého jadro obsahuje 2 protóny a 2 neutróny, kyslík (8 protónov, 8 neutrónov), kremík Si (14 protónov, 14 neutrónov), vápnik Ca (20 protónov, 20 neutrónov), nikel Ni (28 neutrónov), cín Sn (50 protónov), olovo Pb (82 protónov, 126 neutrónov) atď.

Magické čísla sa vysvetľujú vrstvovou štruktúrou atómového jadra; zodpovedajú celkovému počtu protónov alebo neutrónov, ktoré práve postupne zapĺňajú čoraz vyššie vrstvy (atóm). Jadrá s magickými číslami protónov alebo neutrónov sa vo vesmíre vyskytujú relatívne častejšie (kozmický výskyt prvkov) a majú viac izotopov ako ostatné jadrá.


|  |  |
| --- | --- |
|  | Fyzikálny portál |

*Tento článok alebo jeho časť obsahuje heslo z Encyklopédie astronómie s láskavým dovolením autorov a podporou SZA.*
**Kultúrne hnutie** je viac alebo menej organizovaná aktivita predstaviteľov kultúry v jednej alebo viacerých národných oblastiach, aktivita, ktorej cieľom je propagácia kultúrneho programu. Kultúrne hnutie má isté spoločné programové východiská, formulované v rôznych teoretických úvahách (napr. v listoch, vyznaniach, kritikách, esejách, diskusiách, manifestoch), v postojoch k spoločenským a kultúrnym udalostiam, v rôznych tvorivých aktivitách (umeleckých, vedeckých, náboženských, filozofických). Jednotlivé kultúrne hnutia nadväzujú na iné kultúrne hnutia, niektoré zasa odmietajú, a obvykle so sebou nesú aj zárodky myšlienok, ktoré ich neskôr kompromitujú alebo vedú k ich odmietnutiu.
Kategória kultúrneho hnutia je užšou kategóriou než kategória kultúrneho prúdu, kultúrnej etapy alebo kultúrnej epochy. Príkladom kultúrneho hnutia je napr. moderna, avantgarda a i.

Externé odkazy
--------------

* FILIT – zdroj, z ktorého pôvodne čerpal tento článok.
Príklad urnového hrobu
**Kultúry popolnicových polí** (nesprávne **kultúra popolnicových polí**) je súhrnné označenie stredoeurópskych kultúr mladej bronzovej doby a neskorej bronzovej doby na základe toho, že mali spoločné tzv. **popolnicové polia**, teda príbuzné prejavy v pohrebnom ríte, ktorý spočíval v žiarových hroboch (napriek názvu tak popolnicových (urnových), ako aj bezpopolnicových (bezurnových) žiarových hroboch). Kultúry popolnicových polí netvoria jeden kultúrny komplex. V tomto období vznikajú zárodky neskorších dodnes známych národov, najmä Keltov a Ilýrov.

Rozdelenie
----------

Kultúry popolnicových polí delíme na niekoľko kultúrnych okruhov, hlavné sú: 

* okruh lužickej kultúry
* okruh juhonemeckých popolnicových polí
* okruh stredodunajských popolnicových polí (sem patrí: velatická kultúra, podolská kultúra, čakanská kultúra (=čačianska kultúra))
* okruh juhovýchodných popolnicových polí (sem patrí: pilinská kultúra, kultúra Suciu de Sus, kyjatická kultúra, gávska kultúra)

Charakteristika
---------------

Žiarový spôsob pochovávania bol známy v starej bronzovej dobe v niektorých kultúrnych oblastiach (najmä na strednom a dolnom Dunaji) sa v strednej bronzovej dobe postupne rozširoval na ďalšie územia. Od začiatku mladej bronzovej doby až po neskorú bronzovú dobu (13. storočie pred Kr. – 8. storočie pred Kr.) sa stal na rozsiahlom území všeobecným prejavom popolnicového i bezpopolnicového pochovávania od Britských ostrovov až po Balkán a na druhej strane po Pyrenejský polostrov.

V období popolnicových polí nastali významné zmeny v hospodárskej, politickej a sociálnej oblasti, sprevádzané prudkým vzrastom počtu obyvateľstva. Rozvoj remesiel (metalurgia bronzu) a obchodu podporoval rast sociálnej diferenciácie, *politickú* a vojenskú nadvládu kmeňových náčelníkov a vojenských vodcov, ktorých vonkajším prejavom sily a nadvlády sú bohato vybavené hroby – mohyly – stojace v protiklade k nenáročným plochým hrobom prostého ľudu.

Kultúry popolnicových polí na Slovensku
---------------------------------------

Na Slovensku sa vyskytovali tieto kultúry popolnicových polí: lužická kultúra, velatická kultúra, čakanská kultúra, podolská kultúra, pilinská kultúra, kultúra Suciu de Sus, kyjatická kultúra, gávska kultúra. Sú to všetky kultúry, ktoré sa v mladej a neskorej bronzovej dobe na Slovensku vyskytovali.

Zdroje
------

* popolnicové polia. In: NOVOTNÝ, Bohuslav, et al. *Encyklopédia archeológie*. 1. vyd. Bratislava : Obzor, 1986. 1032 s. S. 713.
* FILIT – zdroj, z ktorého pôvodne čerpal tento článok.

Iné projekty
------------

Commons
* Spolupracuj na Commons Commons ponúka multimediálne súbory na tému **Kultúry popolnicových polí**
**Zdvíhané stropy** je stavebná technológia, pri ktorej sa na úrovni suterénu jedna na druhej vybetónuje stropná doska a po jej utuhnutí je pomocou dvíhacieho zariadenia vyzdvihnutá na úroveň poschodia a usadená na stĺpoch.

Vznik
-----

Vývoj stropných konštrukcií ovplyvnila predovšetkým snaha maximálne zrýchliť postup výstavby, odstrániť pracnosť a využiť mechanizáciu. Spĺňajúc tieto požiadavky, vyvinula sa technológia zdvíhaných stropov, ktorá sústreďuje výhody monolitických i montovaných konštrukcií.

Postup stavby
-------------

Konštrukčný princíp tejto technológie je daný hlavným nosným prvkom – doskou. Dosky sa betónujú jedna na druhej na zemi a potom sa zdvíhajú do svojich definitívnych polôh v objekte. Zdvíhame po vlastných podperách dosky, ktoré zostávajú trvale v konštrukcii. Zdvíhacie zariadenie je mechanické alebo hydraulické. Účinky vodorovných síl (tlak vetra, seizmické účinky) sa vo vodorovnej rovine prenesú doskami do tzv. vystužovacích jadier ako výťahové šachty, schodišťové alebo štítové múry.

Spôsob výroby dosák
-------------------

Pri postupnom betónovaní stropných dosiek na zemi treba zabezpečiť ich dokonalé oddelenie. Na hornom povrchu betónovanej dosky robíme oddeľovaciu vrstvu, ktorá zabraňuje spojeniu starej a novej vrstvy betónu ďalšej dosky. Vrstva musí rýchlo schnúť aby neboli pri postupe prác žiadne prestávky. Na oddelenie dosák sa používajú nátery (bentonit), alebo vložky. Vložky sú drahšie, používame ich ak chceme vytvoriť podhľad s dobrými izolačnými vlastnosťami.

Konštrukčné prvky zdvíhaných stropov
------------------------------------

Sú tvorené z týchto prvkov: vlastná stropná konštrukcia, stĺpy, zdvíhacie objímky a hlavice. Jednotlivé prvky musia byť konštrukčne správne usporiadané, výrobne jednoduché a čo najľahšie. 

**Stropná doska** 
Najčastejšie sa vyrábajú s previslým ukončením. Poznáme rôzne konštrukcie dosky:

* Plná železobetónová doska hrúbky h = 1/35 L pri osovej vzdialenosti stĺpov do 7,2 m.
* Tenká doska so skrytými predpätými hríbovými hlavicami hrúbky h = 1/45 L až 1/60 L
* Odľahčená železobetónové doska – odľahčená keramickými tvarovkami, plynosilikátovými blokmi, rúrami z plechov alebo plastickými hmotami.

**Stĺp**

* Oceľový – vyrábaný z bezošvových rúr profilu 159 až 273 mm, prierezu 6 až 8 mm,

zváraných oceľových rúr profilu 30 až 70 mm, prierezu 5 až 20 mm a z valcovaných nosníkov. 

* Železobetónové – môžu mať pôdorys štvorcový, obdĺžnikový, alebo kruhový.

Nevýhodou je ich maximálna výška do troch podlaží 9 až 10 metrov a ich výrobná nepresnosť.

**Zdvíhacia objímka**
Je nevyhnutnou súčasťou stropnej dosky. Umožňuje zdvíhať strop po stĺpe a uchytiť stropnú dosku na podporách. Majú dôležitú statickú funkciu, lebo zachytávajú šmykové napätie a ohybové momenty v miestach podopretia stropu.

**Predpätá hlavica**
Nahrádza hríbové hlavice monolitických stropov, a zabraňujú zbytočnému zvyšovaniu konštrukčnej výšky stropu.

Literatúra
----------

* DOSEDĚL, Antonín a kolektív. *Stavebné konštrukcie pre 2. a 3. ročník SOU*. Bratislava : Alfa, 1989.
* HORNIAKOVÁ, L. a kolektív. *Konštrukcie pozemných stavieb II*. Bratislava : SVŠT, 1980.